procesaur/Wiki.mk huggingface dataset:
Долно Коњари (археолошки наоѓалишта)

* Дервен — населба од неолитското време. На 2 кмзападно од селото, на левата страна на асфалтниот пат Скопје - Коњари, на блага падина, во нивата на ЗИК „Скопско Поле“, која зафаќа површина од 350 × 75 м, се среќава голем број фрагменти од керамички садови. Повеќето од нив се украсени во барботин и импресо-техника, а од облици има пехари на висока конусна нога, грниња, жртвеници, ситна антропоморфна пластика и др. Голем е бројот и на орудијата од кремен и камен.
* Долно Коњари — депо на средновековни монети. Во Музејот на Македонија во Скопје се чува депо од 2.400 бакарни скифати од XII-XIII век, пронајдени во околината на Долно Коњари.
* Ограѓе — населба од римското време. На 200 м западно од селото, на десниот брег на реката Пчиња, на површина од околу 0,5 хектара се среќаваат фрагменти од керамички садови, питоси, тегули, имбрекси и друг градежен материјал.
Нова ТВ Хрватска

Нова ТВ Хрватска е првата хрватска комерцијална телевизија со национална консесија, членка на ЦМЕ групата.
Програмот почнал да се емитува на 28 мај 2001, како прва хрватска комерцијална телевизија со национална консесија и набргу станала многу популарна меѓу гледачите. Најпозната е по својата информативна емисија Дневник Нова ТВ. Програмот се сости од различни серии, емисии, цртани, филмови и дневни вести. На Нова ТВ се прикажуваат и познати хрватски хумористични серии. Исто така се прикажуваат и новите популарни американски серии како „Изгубени“, „Очајни домаќинки“, „Медиум“ итн. Преносите од спортските настани исто така се повремено дел од нејзината програма. Промената на сопствената структура донесе и златно вложување во техниката и луѓето, па така Нова ТВ 2006 се всели во нови простории и студија и започна со нови домашни проекти. Нашите гледачи оваа телевизија можат да ја следат на кабелска телевизија во нивниот град.
Дубровник

Дубровник — град во јужниот дел на Хрватска, кој излегува на Јадранско Море, во регионот на Далмација. Дубровник е една од најпознатите туристички одредишта во Средоземно Море, пристаниште и седиште на Дубровничко-неретванската жупанија. Според податоците од пописот во 2011 година, Дубровник имал 42.615 жители. Во 1979 година, градот Дубровник бил вклучен во списокот на светско наследство на УНЕСКО.
Просперитетот на градот во текот на историјата се темелил врз основа на поморската трговија, како главен град на поморската Република Дубровник, постигнувајќи висок степен на економски развој, особено за време на 15 и 16 век кој бил единствениот град-држава на источниот дел од Јадранско Море, конкурирајќи на Република Венеција во трговијата. Градот бил еден од седиштата на развојот на српско-хрватскиот јазик и литература, и во градот живееле и твореле голем број на значајни писатели, сликари, математичари, физичари итн.
1 Историја
Во античко време Дубровник бил населен од илирското племе Далмати. Според делото ''De Administrando Imperio'' ( 950) на Константин Порфирогенит, Рагуза била основана во 7ми век, и била наречена според еден карпест остров ''Лауса'', од страна на бегалци од Епидаурум, римски град кој се наоѓал јужно, кога тој бил уништен во борбите помеѓу Словените и Аварите.
2 Дубровник како тема во уметноста и во популарната култура
Дубровник се јавува како тема во делата од уметноста и популарната култура, како:
* „Дубровнички кулиси“ (''Dubrovačka kulisa'') - песна на хрватскиот писател Мирослав Крлежа.
Адекватив

Адекватив е грам. неправилна функција на компаративот на придавка во конструкции на падежот на споредувањето на именка која со совето лексичко значење означува предмет што има највисок степен на даденото лице.
Билателаризам

Билателаризам е економски систем за размена на плаќање што се засновува на билатерална спогодба меѓу две земји со пребивање на меѓусебните побарувања; паричните средства што една земја ги остварува со извозот во друга земја се врзани само за плаќање на увозот од таа земја и не може да се користат за плаќање во трети земји.
Говрлево (археолошки наоѓалишта)

* Градиште — утврдена населба од римското и доцноантичкото време и старохристијанска базилика. На околу 600 м северно од селото се наоѓа мало ритче со зарамнето плато на врвот големо околу 2 хектара, на кое се гледаат остатоци од бедем граден од кршен камен и варов малтер. На површината има фрагменти од садова и градежна керамика, питоси, а биле наоѓани и монети. Мермерни блокови се пренесени во селските цркви во Говрлево и Барово. На југоисточната тераса има темели од голема базилика и непосредно до неа темели од цистерна.
* Манастириште — средновековна населба и некропола. Југоисточно од селото, во правецот на селото Осинчани, при обработувањето на нивите се откриени остатоци од ѕидови и камени плочи од гробни конструкции. По површината се среќава множество градежен материјал.
* Св. Илија — средновековна црква. Североисточно од селото, на ритчето Илино Брдо, пошумено со дабови дрвја, пред 60 години е подигната црквата Св. Илија, и тоа врз темели од постар сакрален објект.
* Церје — населба од неолитското време. Се наоѓа на 2 км југоисточно од селото, помеѓу Чифличка Река од исток и Церешка Река од запад. Населбата е случајно откриена во 1981 година, а од 1982 година започнуваат систематски ископувања. Во длабокиот културен слој е констатирана повеќеслојна населба со шест хоризонти на живеење. Најстариот хоризонт (I) е од времето на раниот неолит, паралелен на Анзабегово-Вршник I, хоризонтите II-IV се од средниот неолит, паралелни со Анзабегово -Вршник II-IV, а последните два хоризонти се од доцниот неолит, идентични на Зелениково II. Откриени се три куќи за живеење, од дрво и кал, со димензии од 4,5 × 4,5 м, поделени на две простории.
Волково (археолошки наоѓалишта)

* Дубиче — некропола од железното време. На 500 м северно од селото, на левата страна од патот за селото Орман има блага падина што се спушта кон асфалтниот пат, на која се наоѓаат делови од камени плочи од надгробни конструкции. Се работи за некропола од постарото железно време (VII-VI век пред н.е.), на која на неколку наврати биле вршени мали археолошки ископувања (1952, 1954 и 1962 година). Откриени се повеќе погребувања во гробови од камени плочи од типот на тип циста, со инхумација и со гробни прилози од керамика, накит и оружје. Со интензивното обработување на теренот некрополата е уништена во голема мера. Наодите се чуваат во Музејот на Македонија во Скопје и во Музејот на Град Скопје.
* Ливада — некропола од римското време. Според белешките на М. Грбиќ, од десната страна на железничката пруга Орман-Волково била констатирана некропола од која потекнува римски надгробен споменик со натпис.
* Уши — населба од римското време. На 2 км југозападно од селото, во лозовите насади со површина од 1,5 хектар се среќаваат многубројни остатоци од керамички садови, питоси, покривни ќерамиди и друг градежен материјал.
* Црквиште — осамен наод од римското време. Во 1958 година во нива од селото Кучково, што се наоѓа на околу 500 м од десниот брег на Лепенец, случајно е откопан мермерен споменик со двојазичен натпис на грчки и латински.
Бучинци (археолошки наоѓалишта)

* Градиште — градиште од раноантичкото и римското време. На 100 м западно од селото, на доминантна височинка со зарамнето плато се среќаваат фрагменти од керамички садови карактеристични за раноантичкото и римското време. На подножјето на градиштето од источната страна, во лозјата се среќаваат фрагменти од керамички садови и градежен материјал (тегули, имбрекси, а и монети од Јустинијан I). Според последните археолошки истражувања, на ова наоѓалиште откриена е некропола од VII и VIIII век п.н.е. Пронајдените артефакти, меѓу кои итн. македонско-пајонска бронза го покажуваат погребниот ритуал на пајонските племиња, чии живеалишта се приближно во исти граници на денешната Македонија и според досегашните сознанија е најсеверната граница на која живееле пајонските племиња.
* Ограда — населба од римското време. Неколку стотици метри јужно од селото, при изградбата на браната за наводнување се откриени темели од објект. На релативно мал простор се среќаваат фрагменти од керамички садови и градежен материјал (камен, тегули).
Бирократија

Бирократија — облик на политичка, административна и економска организација што се темели брз семоќта на еден круг политичко-админстративен апарат на едена репресивна владејачка група што се стреми да прерасне во нова социјална класа.Владејачки административно управувачки апарат, чиновнички апарат на една институција и на нејзини одделни институции што се стреми сите работи да ги решава круто, формалистички во примената на законските прописи, без да води сметка за вистинските проблеми.
Национална фашистичка партија

Национална фашистичка партија (|Partito Nazionale Fascista; PNF) — поранешна италијанска политичка партија, основана од Бенито Мусолини, како политички израз на фашизмот (претходно претставуван од групи познати како „фасции“ (''Fasci'')). Партијата владеела во Италија дваесет и една година, од 1922 до 1943, со тоталитаристички модел на владеење.
Моментално е единствената партија чијашто реформација е строго забранета со Уставот на Италија, „во каква било форма“. Практично постојат неколку мали фашистички партии во Италија, чиешто постоење моментално не се оспорува.
1 Историја
Партијата е основана во Рим, на 7 ноември 1921 година, и претставувала преобразба на паравоените групи „''Fasci Italiani di Combattimento''“ (Фаши италиани ди комбатименто; Италијански борбени групи) во поорганизирана политичка група (Италијанските борбени групи биле основани од Мусолини на 23 март 1919, во Милано).
Националната фашистичка партија (ПНФ) служела во претставувањето, популаризирањето и собирањето поддршка за идеологијата на Мусолини. Таа била главниот агент во обидот за државен удар на 23 октомври 1922, познат како „Марш на Рим“ (Marcia su Roma) (иако истовремено постоел и договор помеѓу Мусолини и кралот Виктор Емануел III, не се смета за толку важен).
По драстичните измени во изборните закони, ПНФ ги добиле контроверзните избори во април 1924. Во 1928 законски станала единствената легална партија во земјата, што траело до 1943.
Партијата се распаднала по апсењето на Мусолини по ударот во Големиот фашистички совет, предводен од Дино Гранди, на 24 јули 1943. Официјално била забранета од владата на Пјетро Бадољо на 27 јули.
Откако нацистичката „Операција Даб“ (Unternehmen Eiche) го ослободила Мусолини во септември, ПНФ била оживеана како Републиканска фашистичка партија (Partito Fascista Repubblicano, PFR; ПФР) на 13 септември, како единствена партија во Северната Италијанска Социјална Република или Република Сало (Repubblica di Salò). Нејзин секретар бил Алесандро Паволини. ПФР не го надживеала погубувањето на Мусолини и исчезнувањето на државата Сало во април 1945.
2 Поврзано
* Бенито Мусолини
* Фашизам
* Кралство Италија
Катланово (археолошки наоѓалишта)

* Доксаница — населба од неолитското и бронзеното време и некропола од римското време. Во подножјето на една мала височинка, на околу 4 км јужно од селото, во пространа долина природно заштитена со високи и стрмни ридови, покрај која тече рекичката Оплазинци, има фрагменти од керамички садови. На југозападната страна, во продолжение, е констатирана некропола чии гробови, со конструкција од обработени камени плочи, се евидентирани на површината.
* Катланово — осамени наоди од римското време. Во атарот на селото се откриени два милјоказа и еден жртвеник посветен на Дијана и Аполон. Спомениците се чуваат во Музејот на Македонија во Скопје.
* Кочкова Населба — некропола од доцноантичкото време. Во двор на викенд-куќа, во викенд-населбата Кочкова Населба е откриена некропола која се наоѓа на 400 м северно од наоѓалиштето Римски Бањи. Во 1994 година Музејот на Град Скопје извршил кусо интервентно ископување при што се откриени два гроба од типот цисти со покривни плочи, сместени на десниот брег на реката Пчиња.
* Рамниште — населба од римското време. На 500 м западно од селото, во близината на современите гробишта се среќаваат фрагменти од керамички садови, покривни ќерамиди и друг градежен материјал.
* Црквиште — некропола од римското време. На левиот брег на Пчиња, под населбата Катлановска Бања, на просторот од патот за Градманци па сè до коритото на Пчиња се откриени гробови со конструкции од големи камени плочи и саркофази. Откриен е вотивен споменик ‡ мермерна плоча со димензии од 55 × 38 см, на која има релјефна претстава на 3 женски ликови со садови во рацете. Плочата се чува во Музејот на Македонија во Скопје.
Хајнрих Химлер

Хајнрих ХимлерHeinrich Himmler
Роден, 7 октомври 1900
Умрел, Политичка партија
Хајнрих Химлер (германски: ''Heinrich Luitpold Himmler''; - ) — главниот заповедник на нацистичката паравоена организација Ес-Ес (Schutzstaffel, SS, Шуцштафел) и еден од најмоќните луѓе во Нацистичка Германија, втор по моќ, зад Адолф Хитлер, во хиерархијата на Нацистичката партија. Како рајхсфирер (Reichsführer, Царски водач) на СС, управувал со СС и Гестапо. Како основач и главен управувач со нацистичките концентрациони логори и одредите на смртта Ајнзацгрупен (Einsatzgruppen), Химлер ја имал главната одговорност за истребувањето на „подлуѓето“ кои биле недостојни за живот. Кратко пред крајот на војната, тој понудил да ја предаде цела Германија на Сојузниците, ако го поштедат од судење како нацистички водач. Подоцна во 1945, Химлер извршил самоубиство со цијанид кога станал заробеник на британската армија откако Германија ја загубила Втората светска војна.
1 Поврзано
* СС
* Нацистичка Германија
* Нацистичка партија
* Членови на Хитлеровиот кабинет
Берзитија

Берзитите заедно со домородното македонско население формирале во 7 век Склавинија т.е. кнежевство. Како една од најголемите склавинии (кнежевства), БЕРЗИТИЈА прераснала и во средновековна македонска држава Берзитија (L. Niederle, Slovan. starozhit., Dil. II, str. 428—29.), која ја спомнува и познатиот хроничар Теофан Конфесор (Theophanes, ibid., p, 447,10–13 ). Берзитија на свое чело имала кнез и секогаш била независна до 10 век, иако како вазал плаќала данок прво на Византија, а од 9 век данокот го плаќала на Бугарија. Сепак, никогаш Берзитија не била управувана од Византија или Бугарија.
Хрватска радио-телевизија

Хрватска радио-телевизија (ХРТ) — прва државна телевизија во Република Хрватска. Таа настанала во мај 1926 година. Хрватското радио е основано во мај 1926. Хрватската телевизија (ХТВ тогаш ТВ Загреб) е основана во мај 1956, и денеска е најгледана телевизија во Република Хрватска, а и на балканското подрачје. Оваа телевизија е збогатена со многу содржини како филмови, емисии, серии, цртани, теленовели, забавни емисии и сл.
1 Теленовели
* Драга непријателка
* Опиени од љубов
* Мала Госпоѓица
* Двете Лица на Ана
* Двобој на Страстите
* Алборада
* Посилни од судбината
* Светот на славните
* Љубовта Нема Цена
* Сага за Маите
* Зрела Љубов
* Куќа на седум жени
* Повторно Вљубени
* Вистинска Љубов
* Земја на Надеж
* Тие се такви
* Страст и копнеж
* Право на раѓање
* Извор
* Ветришта на страста
* Моја Судбина Си Ти
* Нова Земја
* Секогаш ќе те сакам
* Лавиринт на страстите
* Лага
* Злобница
* Сиромашната мала богаташка
* Есмералда
* Златен Кафез
* Кралот на Сточарите
* Акапулко, со душа и тело
* Марисол
* Љубовни врски
* Диво Срце
* Кристално Царство
* И Богатите плачат
* Емператриз
* Дива Ружа
Зимски олимписки игри 2006

XX Зимски олимписки игри се одржаа од 10 до 26 февруари 2006 година во Торино, Италија. По Зимските олимписки игри во 1956 година, кои се одржале во Кортина Дампецо, по вторпат Зимските олимписки игри се одржале во Италија.
Официјалното лого на игрите го прикажува името на градот „Торино“ на италијански и пјемонтски јазик. Маскоти на игрите беа ''неве'' (во превопд од италијански „снег“), што претставува женска грутка снег и ''глиц'' (во превод од италијански „лед“), што претставува машка коцка лед. Официјалното мото на игрите гласи ''Страста живее овде'' (англиски: ''Passion lives here'').
1 Поврзано
* Олимписки игри
* Зимски олимписки игри
* Меѓународен олимписки комитет
2 Надворшни врски
* , МОК
Борка Велески

Борка Јованов Велески – Горанов ( во — на ) — македонски комунист, револуционер, борец за слобода на Македонија и учесник во НОБ. Бил прогласен за народен херој на 20 декември 1951 година.
1 Помеѓу двете светски војни
Велески е роден во сиромашно семејство. Бил одличен ученик во основното училиште. Многу млад чита забранета политичка литература, поради тоа е исклучен од 7-ми клас на Прилепската гимназија. Се запишува на Воената школа во Нови Сад, но и неа не ја завршува па се враќа во Прилеп, каде се вработува во Монополот за тутун. Истовремено работи на одгледување тутун и е еден од организаторите на Здружението на производителите на тутун во Прилеп.
Во април 1938 година Велески е еден од предводниците на штрајкот на сезонските работници во монополот. Штрајкувале повеќе од 1.500 штрајкувачи, барајќи подобрување на материјалната положба. Штрајкот имал делумен успех, но по месец дена на Велески му е затворена вратата за ново вработување. Обвинет е дека во говорите пред штрајкувачите внесувал „политичка содржина“. Затоа е уапсен, но наскоро и пуштен.
Последните две години пред Втората светска војна стекнува голем углед помеѓу граѓаните на Прилеп. Станува секретар на Здружението на произведувачи на тутун, преку кое произведувачите се борат за подобри откупни цени на тутунот. Велески бил повереник за откуп.
2 НОВ
Пред Априлската војна, често е повикуван на воена вежба. Од 1940 година веќе е член на Комунистичката партија на Југославија. Командата во која служел го открива и намерава да го предаде на Воениот суд.
По окупацијата, стапил во првата партизанска чета на Селечка Планина на 12 септември 1941 година. Бидејќи бил пешадиски командант, тој е војнички најподготвен партизан во четата. Обучува млади борци кои на 11 октомври го нападнаа Прилеп.
Во текот на 1941 па до септември 1942 година Велески учествува во многу акции на партизаните. Како командант на прилепскиот одред „Димитар Влахов“, во мај 1942 станува познат како Горанов.
Во непријателската офанзива од 14 септември 1942 година, првата чета на одредот „Димитар Влахов“, со која бил и Горанов, е опколена на планината Мукос. Јуначки се борат, пробивајќи се од обрачот. Во таа борба многу партизани гинат. Започнала жестока борба во која дошло до израз познавањето на воената тактика и ладнокрвноста на Борка, под чија команда бил пробиен обрачот и овозможено повлекување на повеќе партизани. Бранејќи ја отстапницата додека партизаните се пробиваат, Горанов најпрво бил ранет. Иако исцрпен тој сам се нафрлил на фашистите, им грабнал еден пушкомитралез и така ја продолжил борбата сè до часот додека последната негова сила, поради изливот на крвта, не се исцрпила и животот не му згаснал. Убиен е заедно со шест свои соборци од страна на бугарската војска и полиција во месноста Сечење, на планината Мукос. По нивната смрт, телата на загинатите се однесени во Прилеп и јавно покажувани за полицијата да предизвика страв кај населението. Но телото на Горанов е скриено во Командантството.
3 Поврзано
* Милица Велеска
* Василка Велеска
Знаме на Социјалистичка Федеративна Република Југославија

Знамето на ''втората Југославија'' (1945-1992, термин кој ги подразбира: Демократска Федеративна Југославија - ДФЈ, Федеративна Народна Република Југославија - ФНРЈ и Социјалистичка Федеративна Република Југославија - СФРЈ) претставува правоаголно поле со однос 2:1 (ширина:висина), поделено на три еднакви хоризонтални ленти обоени на следниов начин: најгорната сино, средната бело и најдолната црвено. Во центарот на знамето се наоѓа црвена петокрака ѕвезда која ја опфаќа целата бела лента, додека во сината и црвената навлегува само на по една третина од нивната висина. Петокраката е порабена со златно-жолта линија.
Симболиката на знамето е следнава: изборот на боите и нивниот распоред е направен врз основа на пансловенското знаме (кое е всушност идентично со основата на југословенското). Истиот факт е користен и при оформувањето на знамето на Кралството Југославија. Ова ја означувало природата на Југославија како заедница на јужнословенските народи. Од друга страна петокраката претставува симбол на државно-економскиот систем на Федерацијата - социјализам, како и стремежот за достигнување на неговиот највисок степен - комунизам. Златно-жолтиот раб може да е додаден од две причини: или по углед на петокраката на советското знаме или пак за да се раздвои ''црвената'' петокрака од позадината во ''црвената'' лента. Втората причина е поверојатна, бидејќи за време на НОБ, југословенските партизани го користеле истото знаме со таа разлика што петокраката стои само во белото поле и е без златно-жолт раб.
Постои и алтернативно толкување на боите на знамето: ''сината'' за Јадранското Море, ''белата'' за слободата и небото, ''црвената'' за крвта пролиена за време на НОБ, а ''петокраката'', секако стремежот кон комунизам.
По распадот на СФРЈ во 1991-1992 година, Сојузна Република Југославија (a подоцна и државната заедница на Србија и Црна Гора) го задржува знамето, но од полето е отстранета петокраката ѕвезда.
1 Знамиња на сојузните републики
Знамињата на југословенските социјалистички републики се знамиња не секоја од шесте составни републики. Републичкото знаме се бесело заедно со знамето на СФРЈ на државни празници и други свечености.
Поединечните знамиња на југословенските социјалистички републики биле:
Знаме на Србија, Знаме на Хрватска, Знаме на Босна и Херцеговина
Знаме на Црна Гора, Знаме на Словенија, Знаме на Македонија
Знамињата се засновани на стари знамиња на претходните составни нации на Кралството СХС и Кралството Југославија, кои во главно ги користеле пансловенските бои, црвена, бела и сина. Кон сите е придодадена комунистичката црвена ѕвезда. Македонското и босанското знаме се исклучок: македонското знаме е само црвено (заради новоформираноста на републиката), додека пак босанското е црвено со југословенското знаме во аголот, заради мешаниот карактер на населението таму.
2 Поврзано
* Грб на Социјалистичка Федеративна Република Југославија
Кавказ

Кавказ — област во Евроазија што на север граничи со Русија, на југоисток со Турција, на запад со Црно Море, на исток со Касписко Море и на југ со Иран. Во Кавказ спаѓа и планинскиот венец Кавказ (Кавкаски Пл.) и околните низини.
Кавказ се граница помеѓу Европа и Азија, а за териториите во тој регион различно се смета дека му припаѓаат на еден или и на двата континента. Највисок врв на Кавказ е Елбрус (5.642 м) кој се смета и за највисок врв во Европа.
Кавказ е еден од лингвистички и културно најразновидните региони во светот. Денешните национални држави на Кавказ се пост-советските држави: Грузија, Ерменија, Азербејџан и делови од Русија. Руските делови се Ставрополски крај, Краснодарски крај а исто така и автономните републики Адигеја, Калмикија, Карачаево-Черкесија, Кабардино-Балкарија, Северна Осетија-Аланија, Ингушетија, Чеченија и Дагестан. Три територии во регионот тврдат дека се независни, но не се меѓународно признати: Абхазија, Нагорно-Карабах и Јужна Осетија.
Кавказ има огромно еколошко значење. На Кавказ има повеќе од 6400 видови растенија од кои 1300 се ендемски во регионот. Меѓу кавкаските животни спаѓаат леопардот, кафеавата мечка, волци, европскиот бизон, планински кози и златниот орел. Во кавкаскиот пејзаж преовладува мешана шума и значајни површини од карпеста површина над шумскиот појас.
1 Поврзано
* Кавказ (планински венец)
* Западен Кавказ
* Закавказје (Јужен Кавказ)
* Северен Кавказ (Преткавказје)
Оланд

Оланд (изворно: ''Åland'') е островска група во Балтичкото Море. Оланд претставува демилитаризиран автономен регион (до неодамна покраина) на Финска во кој службен јазик е шведскиот. Оланд е четириесетина километри оддалечен од шведскиот брег, а претставува дел од Финскиот архипелаг.
0.1 Автономија
Друштвото на Народите (денес ОН) во 1921 година налага да му се даде автономност на островот Оланд. Освен тоа наведено е дека Оланд мора да биде комплетно демилитаризиран и политички неутрален. Неговата автономност уште еднаш е потврдена при влегувањето на Финска во ЕУ, кога е наведена како услов за членство. Парламентот на Финска има донесено закон во 1920 година за негова автономност, кој во 1951 и 1991 година е дополнет и потврден.
1 Поврзано
* Фаста Оланд - главен остров во архипелагот
Менси

Менси (фр. ''Maincy'') — општина во Франција која се наоѓа во департманот Сена и Марна, во регионот Ил де Франс.
1 Демографија
Мештаните се нарекуваат ''Maincéens''.
Според пописот од 1999, селото брои жители.
2 Околни знаменитости
* Дворецот Во-ле-Виконт
3 Поврзано
* Список на општини Сена и Марна
Рубаи

Рубаи или рубијат (арап. رباعیات) значи четиристишие во периската литература.
Римската шема е ААБА (понекогаш АААА).
Оваа стихова форма е популаризирана во делото на разни славни персиски поети меѓу кои Абдулхасан Рудаки, Омар Хајам и Захирадин Мухамед Бабур. Еве пример-песна од Омар Хајам:
:32
:Во младите дни за знание бев жеден,
:Филозофи барав — се мислев за
::::::::беден...
:Чув многу...Но ете, низ истата порта
:Излегувам, низ која и влегов јас жеден.
Кај подолгите песни со рубајска римска шема, понекогаш неримуваниот стих на моменталната строфа станува римата на следната строфа. Со други зборови шемата се продолжува со ААБА ББВБ ВВГВ итн... Затоа ова понекогаш се нарекува „преплетени рубаи“. Структурата може да биде и циклична ако го поврземе неримуваниот стих на последната строфа со првата строфа: ШШАШ.
1 Наводи
13 октомври (починале)

1822, Антонио Канова — италијански неокласицистички вајар (р. 1757)
1984, Илија Зафировски — македонски новинар.
2003, Ѓорѓи Колозов — македонски глумец, прочуен по улогите во ТВ-серијалите „Македонски народни приказни“.
2016, Пумипон Адунљадет — крал на Тајланд.
11 октомври (починале)

1670, Луј Ле Во — истакнат француски барокен архитект.
1961, Чико Маркс — американски глумец.
1963, Жан Кокто — француски писател.
2000, Матија Љубек — хрватски и југословенски кануист.
2022, Анџела Ленсбури — британско-американска глумица.
2025, Дајан Китон — американска глумица.
11 октомври (настани)

1941, Во Прилеп борците на Првиот прилепски партизански одред извршиле напад на бугарската полициска станица во градот, на прилепскиот затвор и на телефонско-телеграфската мрежа. Овој напад се смета за почетокот на востанието на македонскиот народ против бугарскиот окупатор, а со цел конечно ослободување на земјата.
1954, Во Скопје се пренесени моштите на Гоце Делчев.
1963, Директно од студиото на ТВ Скопје во Нерези, во 16 часот е емитувана првата емисија, документарниот филм „Востанати“ работена по повод 60-годишнината од Илинденското востание.
1964, Виет Мин ја презема контролата над Северен Виетнам.
1994, Во Анталија, Турција, на Петтата меѓународна конференција за безбедност и соработка, на која учествуваа високи официјални личности од земјите-членки на НАТО и КЕБС, македонската делегација ја истакнала заинтересираноста на Република Македонија за интегрирање во НАТО.
15 октомври (починале)

1917, Мата Хари — германска шпионка за време на Првата светска војна, по потекло Холанѓанка.
1964, Кол Портер — американски композитор.
1989, Данило Киш — српски и југословенски писател.
2018, Пол Ален — американски претприемач, основач на „Мајкрософт“.
2022, Марин Бабиќ — македонски глумец.
Аланис Морисет

Аланис Надин Морисет (изворно: ''Alanis Nadine Morissette'') (родена на 1 јуни 1974, во Отава) е канадска пејачка, текстописец, музички продуцент и повремена глумица. Позната е по создавањето на еден од најпродаваните албуми во историјата на музичката индустрија, и има освоено и седум Греми награди.
Кариерата ја започнува во Канада, кога уште како дете снима два денс-поп албуми, ''Alanis'' и ''Now Is the Time'', под издавачката куќа „''MCA Records''“. Нејзиниот меѓународен деби албум е ''Jagged Little Pill''. Продаден е во триесет милиони примероци, со што е најдобропродаваниот деби албум од женски изведувач.
Морисет ја презема и должноста на продуцент за нејзините следни албуми, меѓу кои се ''Supposed Former Unfatuation Junkie'', ''Under Rug Swept'' и ''So-Called Chaos''.
Има извршено влијание врз неколку пејачки и женски текстописци во првата деценија од XXI век, како Кели Кларксон, Мишел Бранч, Пинк и Аврил Лавињ.
1 Дискографија
* Alanis (издаден само во Канада, 1991)
* Now Is the Time (издаден само во Канада, 1992)
* Jagged Little Pill (1995)
* Supposed Former Infatuation Junkie (1998)
* Alanis Unplugged (1999)
* Under Rug Swept (2002)
* Feast on Scraps (CD/DVD, 2002)
* So-Called Chaos (2004)
* Jagged Little Pill Acoustic (2005)
* Alanis Morissette: The Collection (2005)
13 октомври (настани)

1307, Стотици витези Темплари биле уапсени во Франција по наредба на Филип Добриот и подоцна измачувани за да признаат дека се кривоверци.
1792, Поставен е камен-темелникот на Белата куќа во Вашингтон.
1884, Меридијанот што поминува низ Гринич (предградие на Лондон) е усвоен како универзален (нулти) меридијан, од кој се сметаат географските должини на точките и времето на Земјата.
1943, Под притисок на сојузничките водачи, италијанскиот крал Виктор Емануел III и неговиот премиер Бадољо ѝ објавиле војна на Германија, на тој начин Италија, барем оној дел кој бил под сојузничка контрола, се придружила на антихитлеровската коалиција. До објавувањето на војната дошло дури по паѓањето на фашистичката влада на Бенито Мусолини и по капитулацијата на Италија.
1952, Во издание на Државното книгоиздателство излезе од печат „Граматика на македонскиот литературен јазик“ од Блаже Конески.
1972, Над Андите се урнал авионот во кој се наоѓала репрезентацијата на Уругвај во рагби.
2016, По смртта на татка си, Маха Вачиралонгкорн е прогласен за крал на Тајланд (со владетелско име Рама X).
14 октомври (настани)

1933, Германија се повлекува од Друштвото на Народите.
1944, Германскиот окупатор изврши масовни убиства во 9 села во Штипско и Кочанско. Најмногу настрадале штипските села Крупиште, каде биле убиени 49 лица, и Горни Балван со убиени 26 лица, како и кочанското село Уларци со убиени 25 лица.
1944, Ослободена е Атина од страна на британската војска.
1981, Потпретседателот Хосни Мубарак е избран за претседател на Египет, една недела по убиството на претседателот Анвар Садат.
1993, Во Њујорк е потпишано заедничко соопштение за воспоставување на дипломатски односи меѓу Република Македонија и Народна Република Кина, на ниво на амбасадори. Потпишувањето е извршено под уставното име.
1994, По Ирската републиканска армија и лојалистичките паравоени единици, објавија општ прекин на воените дејства, со што се создадени основните предуслови за почеток на крајот на крвавата Северноирска граѓанска војна.
11 октомври (родени)

1483, Мартин Лутер — германски духовник, водач на протестантската реформација.
1865, Јован Цвииќ — српски географ и претседател на Српската академија на науките и уметностите.
1885, Франсоа Шарл Моријак — француски писател и публицист, добитник на Нобеловата награда за литература.
1910, Љубен Лапе — редовен член на МАНУ и редовен професор на Филозофскиот факултет во Скопје.
1937, Боби Чарлтон — англиски фудбалер.
1941, Кирил Псалтиров — македонски глумец.
1963, Жорди Виљакампа — шпански кошаркар.
1964, Милорад Ратковиќ— српски фудбалер.
1965, Александер Хаке — германски рок-музичар.
1975, Лабина Митевска — македонска глумица.
1999, Келдон Џонсон — американски кошаркар.
2001, Даниел Малдини— италијански фудбалер.
17 октомври (настани)

1878, Започнало Кресненското востание на македонскиот народ против османлиската власт, а за ослободување на Македонија и за создавање на независна држава. Околу 400 востаници, предводени од Димитар Поп-Георгиев Беровски и војводата Стојан Карастоилов, го нападнале селото Кресна, каде што се наоѓаla османлиска касарна. Притоа ја зазеле касарната и ослободиле неколку места каде што била создадена народна власт. Востанието било задушено дури во јуни идната година.
1907, Воспоставена е првата радиотелеграфска врска меѓу Европа и Северна Америка. Радиоврската меѓу двата континента се покажала многу попрактична од телефонската врска, за која биле потребни скапи подводни кабли.
1912, Почнала Првата балканска војна. Војната завршила со примирје на 3 декември истата година. На конференцијата во Лондон, на 30 мај 1913 г. Турција морала да се откаже од територите на Европскиот континент, освен од Одрин, кое сојузниците не успеале да го заземат. Македонскиот народ зел активно учество во војната, очекувајќи дека ќе се избори за слобода и независност. Но, наместо тоа, сојузниците ја поделиле Македонија, што пак било причина за почетокот на Втората балканска војна.
16 октомври (починале)

1793, Марија Антоанета — француска кралица, сопруга на Луј XVI.
1982, Марио дел Монако — италијански оперски пејач.
1992, Владек Шејбал — полски глумец.
2003, Ласло Пап — унгарски боксер.
2007, Тоше Проески — македонска поп-ѕвезда.
2007, Бахрудин Ченгиќ — босански и југословенски режисер.
2025, Ејс Фрејли — американски рок-музичар, член на групата Кис (''Kiss'').
14 октомври (родени)

1829, Август Малмстрем — шведски историски сликар.
1890, Двајт Ајзенхауер — американски генерал и политичар.
1919, Димитар Митрев — македонски литературен критичар и есеист, академик, професор на Филозофскиот факултет во Скопје.
1931, Душко Гојковиќ — српски џез-музичар и композитор.
1940, Клиф Ричард — англиски поп-музичар.
1958, Томас Долби — англиски поп-музичар.
1959, Ацо Петровиќ — српски кошаркарски тренер.
1960, Стив Крем — британски атлетичар.
1978, Ашер — американски поп-пејач.
1985, Виталиј Фридзон — руски кошаркар.
12 октомври (настани)

nowrap 539 п.н.е., Персискиот цар Кир од Ахеменидската династија го освоил Вавилон.
1492, Прочуениот Италијански морепловец Кристофер Колумбо (1451-1506), во служба на Шпанија, по двомесечно пловење, пристигнал на бахамскиот остров Гуанахани, откривајќи ја на тој начин Америка. Колумбо на овој пат тргнал со три брода : „Санта Марија“, „Ниња“ и „Пинта“. Во текот на патувањето ги открил Куба и Хаити, каде што оставил дел од своите луѓе и се вратил во Шпанија. Подоцна, уште неколкупати одел на слични патувања.
1822, Бразил се стекнува со независност. Дотогаш оваа земја била португалска колонија.
1941, Во Прилеп, бугарската полиција уапсила 900 граѓани како репресија поради нападот на Прилепскиот партизански одред на бугарската полициска станица, на затворот и на телеграфско-телефонската мрежа, претходниот ден. По малтретирањето биле издвоени членовите на КПЈ и на СКОЈ и префрлени во Битола, а потоа изведени пред суд.
1941, На денешен и утрешен ден, германските нацисти стрелале 11.000 Евреи во Днепропетровск, Украина.
1964, СССР го лансирал вселенскиот брод „Восход-1“ со пилотот Владимир Комаров, научникот Константин Феоктисов и лекарот Борис Егоров.
1969, СССР го лансирал вселенскиот брод „Сојуз-7“ со екипаж од три члена, кои во вселената се сретнале со двајцата членови на екипажот на претходно лансираниот брод „Сојуз-6“.
1994, Во селото Гиновци, во близина на Крива Паланка започнала изградбата на железничката пруга Куманово - Бељаковци - Деве Баир. Започнат како брзо решение против блокадата кон Србија и Грција, проектот не е завршен ни по 14 години.
1995, На состанокот на Постојаниот комитет на ОБСЕ во Виена, Република Македонија била премина во редовно членство.
1999, На овој ден е прогласено раѓањето на 6-милијардитиот жител на планетата Земја.
17 октомври (починале)

1404, Катерина Висконти — Војвотка на Милано.
1849, Фредерик Шопен — полски композитор и пијанист.
1849, Васил Дилев — македонски фудбалски голман.
1938, Карл Кауцки — чешко-австриски марксистички теоретичар.
1962, Наталија Гончарова — руска сликарка.
1973, Ингеборг Бахман — австриска писателка.
2012, Силвија Кристел — холандска манекенка и глумица.
2017, Јагода Сланева — македонска балерина.
Дивани на Шемс Тебризи

''Дивани на Шемс Табризи'' (''Диван-и Кабир'', ''Диван-е Шемс-е Тебризи'' или ''Диван-и Шамс'' е книжевно ремек-дело на поетот Џалалудин Руми на персиски јазик - стихозбирка со над 40.000 стихови.
Стихозбирката содржи песни во разни столови на источната исламска поезија (на пр. оди, пофалбени, четиристишија итн). Највеќето се на персиски, но има и некои на арапски и неколку на периско-грчки и персиско-турски. Делото го носи името на Румиевиот духовен учител и другар Шемс Тебризи.
1 Поврзано
* Диван
* Џалалудин Руми
12 октомври (родени)

1350, Дмитриј Донски — руски кнез
1873, Надежда Петровиќ — српска сликарка.
1874, Андонис Влахакис — андартски капетан.
1896, Еуџенио Монтале — италијански поет, најголем претставник на италијанскиот херметизам.
1935, Лучано Павароти — италијански тенор.
1944, Драгутин Чермак — српски и југословенски кошаркар и тренер.
1962, Бранко Црвенковски — македонски политичар, втор премиер и трет претседател на Република Македонија.
1963, Рајмонд Ауман — германски фудбалски голман.
1966, Роберто Сенсини — аргентински фудбалер.
1968, Хју Џекмен — австралиски глумец.
1975, Мерион Џонс — американска атлетичарка и кошаркашка.
1977, Боде Милер — американски скијач.
1979, Ренато Сулиќ — хрватски ракометар.
1981, Шола Амеоби — нигериски фудбалер.
1987, Дамијано Карузо — италијански велосипедист.
1997, Никола Миленковиќ — српски фудбалер.
Симеон Кавракиров

Симеон Кавракиров (Солун, 16 ноември 1898 - , Бугарија, ) — македонски револуционер, припадник на ВМРО (Обединета) и член на Бугарската комунистичка партија.
Образованието го започнал во родниот град. Во 1919 година, тој се преселил во Софија, каде што студирал право на Софискиот универзитет. Во 1920 година станува член на БКП и Емигрантскиот комунистички сојуз. Од 1924 година работи во Пловдив каде раководи со месниот комитет на БКП и воената организација. По нејзиното пропаѓање во мај 1925 година е осуден на една и пол година затвор. Влегува во ВМРО (Обединета) и од 1928 година е секретар на Обласниот комитет на организацијата, а од 1929 година раководител на третата револуционерна област (Пиринска Македонија). Под псевдонимот Павел работи по создавање групи на ВМРО (Об.) на територијата на Пиринска Македонија. На 8 јуни 1932 е киднапиран од бандити на ВМРО и две години e држан во робија. По деветнаесетомајскиот преврат 1934 година е убиен од нив во местото Семково, Рила планина. Неговата дејност го спротивставила со следбениците на Ванчо Михајлов, а тоа било причина во 1932 да биде грабнат, по наредба на Ванчо Михајлов, а по две години заложништво, Кавракиров бил убиен од ванчомихајловистите, кои се во тесни врски со бугарските фашисти.
Неговото име го носи селото Орман, Петричко, од 1951 година.
15 октомври (настани)

1582, Почнува да се користи грегоријанскиот календар. Во Италија, Полска, Португалија и Шпанија календарот прешол од 4 октомври на 15 октомври, т.е. биле прескокнати 10 дена.
1878, Претпријатието на Едисон за електрични светилки, денешен „Џенерал Електрик“, започнала со работа.
1894, Алфред Драјфус бил уапсен за шпионирање — започнала аферата „Драјфус“ која кулминирала со написот ''Обвинувам!'' од Емил Зола во весникот „Аврора“.
1928, Цепелинот „Граф Цепелин“ го завршил првото патување преку Атлантикот и слетал во Лејкхерст, Њу Џерси, САД.
1945, Втора светска војна: Смртната казна со стрелање била извршена над поранешниот претседател на Вишиевска Франција Пјер Лавал за предавство.
1946, Нирнбершки процес: Херман Геринг се самоубил со труење ноќта пред извршувањето на смртната казна.
1971, Иран ја прославил 2500-годишнината од основањето на Персија.
1984, Во Торонто, Канада, излегол првиот број на весникот на Македонците во Канада „Македонија“.
1992, Во Скопје е регистрирана Демократска партија на Турците на Македонија, со седиште во Скопје, а за претседател е избран Едроган Сарач.
1995, По 20 месеци грчко ембарго, отворена е македонско-грчката граница.
2016, Керсти Калјулајд станува првата жена на функцијата Претседател на Естонија.
16 октомври (настани)

1689, Армијата на Хабсбуршката монархија го ослободува градот Видин од турска власт.
1813, Кај Лајпциг почнала т.н. „Битка на народите“, во која Наполеоновите сили се нашле под ударите на здружените сојузници: Русија, Прусија и Австрија. Француската армија била победена, а на 19 октомври, сојузниците го зазеле Лајпциг. Наполеон се повлекол преку Рајна и неколку месеци подоцна бил принуден да абдицира.
1925, Во Локарно, Швајцарија, бил потпишан гарантен пакет меѓу Германија, Белгија и Франција за меѓусебно почитување на постојните граници. Договорот од Локарно создадал ера на мир и просперитет во Западна Европа, но покажал дека германските граници кон Полска и Чехословачка не се толку „свети“ како западните граници.
1945, Во Квебек, Канада, е основана Организацијата на обединетите нации за исхрана и земјоделство (ФАО), со задача да ги проучува проблемите на исхраната и на земјоделството во светот и да препорачува национални и меѓународни мерки за унапредување на исхраната на населението. Овој датум во 1979 година е установен како Светски ден на храната, а се прославува од 1982 година.
1949, Николаос Захаријадис, водачот на Комунистичката партија на Грција, објавил „привремен прекин на огнот“, со што всушност завршила Граѓанската војна во Грција.
1964, Владата на НР Кина соопшти дека во оваа земја е извршена прва експериментална експлозија на атомска бомба. Така Кина како петта земја во светот, стапи во редот на атомските сили.
1994, Во Македонија се одржа првиот круг од парламентарните, а по првпат и од општи претседателски избори. Киро Глигоров е реизбран за претседател во првиот круг со освоени 52,4% од гласовите. ВМРО ДПМНЕ и останатата опозиција ги отфрли резултатите и го бојкотираше вториот круг на изборите.
2012, Откриена планетата Алфа Кентаур Bb — најблиска вонсончева планета до Земјата.
Пијаниот брод

препев: Влада Урошевиќ
''Пијаниот брод'' (''Le Bateau ivre'') е поема напишана од Артур Рембо во 1871 година која се смета за револуционерна по својата употреба на фантастични контра-позиционирани слики и симболи. Песната е напишана во хексаметарски кватрени (кои ги има вкупно 25) и постојано ја следи истата шема на римување ''a/b/a/b''. Содржината на песната се ткае околу неколку нејасни визии на персонифициран брод изгубен на море.
Напишана во Шарлевил во летото 1871 година, песната ќе го восхити Пол Верлен откако Рембо ќе му ја прати како примерок од неговото творештво и токму таа ќе биде причината што Верлен ќе побара Рембо да му се придружи во Париз. Теодор де Банвил не ја сакал песната.
13 октомври (родени)

1474, Мариото Арбертинели — италијански сликар, претставник на француската школа на високата ренесанса.
1911, Андре Навара — француски виолончелист.
1923, Драга Чаловска - Секуловска — македонски новинар, учесник во НОВ од 1941 година и еден од основачите на Радио Скопје.
1925, Маргарет Тачер — првата жена премиер на Велика Британија, наречена „Железната дама“.
1927, Ли Кониц — американски џез-музичар.
1931, Рејмон Копа — француски фудбалер.
1932, Душан Макавеев — српски и југословенски режисер.
1941, Пол Сајмон — американски поп-музичар.
1948, Нусрет Фатех Али Кан — пакистански музичар.
1941, Нана Александрија — грузиска шахистка.
1956, Синан Сакиќ — српски и југословенски фолк-пејач.
1961, Док Риверс — американски кошаркар и тренер.
1967, Хавиер Стомајор — кубански атлетичар.
1971, Саша Барон Коен — британски глумец и комичар.
1977, Пол Пирс — американски кошаркар.
1989, Карлос Бетанкур — колумбиски велосипедист.
1990, Милица Тодоровиќ — српска пејачка.
Вошка

Вошки (латински: ''Pediculus humanus capitis'') — мали инсекти без крила и цицаат крв од главата. Нивната боја е различна, од белузлава до кафеава и црвеникава до кафеава. Вошките живеат само кај луѓето. Ако се отстранат од главата, тие умираат обично во рок од 24 часа. Вошките не скокаат, тие можат само да ползат при што се пренесуваат од глава на глава. Вошките се паразити кои наликуваат на инсекти без крила, живеат на косматиот дел на телото.
1 Како се пренесуваат и како да се препознаат?
Вошките не можат нити да скокаат нити да летаат. Се пренесуваат со директен контакт или индиректно со заедничка употреба на шешири, капи и четки. Женките ги депонираат јајцата во косата и тоа во близина на коренот (близина на скалпот) каде е најтопло. Јајцата наликуваат на беличасто-сивкасти зрнца кои се фиксирани за коренот на влакната и не може да се исчеткаат како првут. Најчесто се сместуваат во тилниот дел или зад ушите и може да се видат со голо око. Возрасните вошки се потемно обоени и се гледаат како се движат низ косата.
2 Превенција и третман
* Кога некој ќе добие вошки треба да се третира целото семејство. Вошките се кријат во четките за коса, во креветот и во мебелот на куќата и лесно се шират.
* Во минатото, а кај нас сѐ уште е раширена појава да се избричи косата на главата и да се намачка со газија Ова не треба да се прави, бидејќи денес постојат ефикасни шампони против вошки, кои се достапни во локалните аптеки.
* Уште поопасна појава е главата на детето да се мачка, не со шампони за вошки туку со други средства, на пример со инсектициди, во кој случај може да настанат смртоносни труења.
* Покрај главата, треба да се третира и облеката, капутите, шапките и другите работи вклучувајќи ја и постелнината, така што ќе се исперат во топла вода со детергент.
* За предметите за кои перење не е возможно се препорачува хемиско чистење. Играчките и други работи кои не може да се исперат треба да се стават во затворена пластична кеса и да се остават неколку недели бидејќи вошките нема да преживеат без човечки домаќин повеќе од неколку дена.
* Мебелот и ќилимот се вакумираат со правосмукалка. Треба да се направи големо чистење.
3 Вошките како мотив во уметноста
* „Вошки“ — расказ на јапонскиот писател Рјуносуке Акутагава.
15 октомври (родени)

1608, Еванџелиста Торичели — италијански физичар и математичар.
1844, Фридрих Ниче — германски филозоф.
1854, Оскар Вајлд — англиски писател.
1908, Џон Кенет Галбрајт — канадско-американски економист.
1923, Итало Калвино — италијански писател.
1929, Милорад Павиќ — српски писател.
1934, Слободан Алигрудиќ — српски и југословенски глумец.
1943, Стенли Фишер — американско-израелски економист.
1947, Ласло Фазекаш — унгарски фудбалер.
1950, Благоја Георгиевски — македонски и југословенски кошаркар.
1952, Вахид Халилхоџиќ — босански и југословенски фудбалер и тренер.
1960, Славко Штимац — српски глумец.
1968, Дидје Дешан — француски фудбалер и тренер.
1971, Нико Ковач — хрватски фудбалер и тренер.
1972, Мирко Попов — македонски радио-водител, дикс-џокеј и музичар.
1977, Давид Трезеге — француски фудбалер.
1980, Том Бонен — белгиски велосипедист.
1986, Нолито — шпански фудбалер.
1988, Месут Езил — германски фудбалер со турско потекло.
1989, Ентони Џошуа — британски боксер, светски првак во тешка категорија.
1991, Михел Кох — германски велосипедист.
Нирнбершки собири

Нирнбершки собири (|Reichsparteitag = „државен партиски собир“) — називот за годишните собири на Националсоцијалистичката германска работничка партија (Нацистичка партија) од 1923 до 1938 година во Нирнберг, Германија. Особено по доаѓањето на власт на Хитлер во 1933 г., овие собири претставувале важни настани за државната пропаганда. Се одржувале еднаш годишно на местото за собири на Нацистичката партија во Нирнберг и затоа вообичаено се нарекуваат Нирнбершки собири.
1 Поврзано
* Нирнбершко партиско собиралиште
* Нацистичка партија
* Нацистичка архитектура
Рог на изобилството

Рог на изобилството или корнукопија (лат. ''Cornu Copiae'') е симбол за храна и изобилство кој датира од 5 век п.н.е.. Наречен е и „рогот на Амалтеја“.
Во старогрчката митологија, козата Амалтеја го одгледала Зевс со своето млеко. Подоцна тој му дал моќ на рогот од него да може да извираат секакви богатства. Ова е симбол на разни божества, меѓу кои Помона, Фортуна, Бона Деја и други кои се прикажани со рогот. Еве како гласи митот:
:''Бидејќи не можела да биде постојано покрај него, Реја уредила кога ќе заплаче [Зевс] по храна, една прекрасна коза, Амалтеја, да му ги нуди своите бујни боски. Така Зевс растел брзо и станувал силно и здраво дете. Кога еден ден си играл со Амалтеја, тој толку силно ја зграпшил за едниот рог, што ѝ го скршил. Козата започнала тажно да блее: „Меее! Меее!“ Тогаш Зевс многу ја сожалил, па затоа ѝ ветил дека кога ќе го прогони Хронос од престолот и кога тој ќе стане цар на светот, ќе направи така што скршениот рог на Амалтеја да добие чудотворна сила, имено, од него да течат како од некоја бујна река сите богатства на светот: житото, млекото, медот, почестите, славата и сѐ што е најубаво! Блажен ќе биде тој на кого ќе му припадне тој рог!''“
Во совремието рогот е прикажан како шуплива кошница, наполнета со најразлично овошје и зеленчук. Во САД се асоцира по Денот на благодарноста и жетвата.
1 Наводи